leɛqel, teffeɣ tettsuɣu :  Abuh, ɣer da, temmut tmeṭṭut d taberranit deg uxxam-iw !  Dda Saɛid yuɣit lḥal deg tḥanut, mi t-id-yewweḍ lexbar, yuɣal-d s axxam, yufat-id yeččur d lɣaci, d tqcict tameɣbunt tettru ɣef xalti-s yemmuten, tin ur nesɛi ḥedd d lwali neɣ win ara tt-ijemɛen ; tɣaḍit. Yerra-as irebbi, yenna-as :  Ur ttaggad a yelli, aql-i da, ad kem-ḥesbeɣ am yelli, acemma ur kem-yettxas !  Nna Lǧuher xas akken tusem, maca ur yezmir ad tt-id-yali wawal, imi argaz-is d bab n wawal, d argaz bu tissas, yessnen taqbaylit.